## Zakon o koncesijama

### NN 18/1990 (30.4.1990.), Zakon o koncesijama

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o koncesijama

Proglašava se Zakon o koncesijama koji je Sabor Socijalističke Republike
Hrvatske donio na sjednicama Vijeća udruženog rada 15. travnja, Vijeća
općina 25. travnja i Društveno-političkog vijeća 25. travnja 1990. godine.

Klasa : 011-01 /90-01/53

Urbroj : 71-90-1

Zagreb, 27. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o koncesijama

Član 1.

Strani ulagač može dobiti dozvolu (koncesiju) za korištenje određenoga
obnovljivoga prirodnog bogatstva ili dobra u općoj upotrebi u skladu sa
saveznim zakonom.

Stranoj osobi može se odobriti da izgradi, vodi i iskorištava na određeno
vrijeme određeni objekt, postrojenje ili pogon, u skladu sa saveznim zakonom.

Član 2.

Zahtjev za izdavanje koncesije strani ulagač podnosi Izvršnom vijeću
Sabora.

Zahtjev za izdavanje koncesije sadrži podatke o podnosiocu zahtjeva,
točan opis o kojem se obnovljivom prirodnom bogatstvu ili dobru u općoj
upotrebi radi, u čemu se sastoji njihovo korištenje, vrijeme korištenja,
uvjeti i način korištenja, te visinu naknade.

Član 3.

Koncesiju stranom ulagaču daje Izvršno vijeće Sabora. Na objektima koji
su Prostornim planom Socijalističke Republike Hrvatske određeni kao objekt
od interesa za Republiku koncesiju daje Izvršno vijeće Sabora uz suglasnost
Sabora Socijalističke Republike Hrvatske

Član 4.

Izvršno vijeće Sabora daje koncesiju po prethodno pribavljenom mišljenju
republičkog organa uprave nadležnog za odnose s inozemstvom, republičkog
organa uprave nadležnog za poslove financija, republičkog organa uprave
nadležnog za oblast u kojoj se traži koncesija i Javnog pravobranilaštva
Socijalističke Republike Hrvatske; i to posebno u odnosu na utvrđivanje
svrsishodnosti davanja koncesije, postojanja drugih ponuda stranih ulagača
te načina rješavanja vlasničko-pravnih odnosa.

Izvršno vijeće Sabora će, prethodno, zatražiti i mišljenje skupštine
općine odnosno gradske zajednice općina na čijem području se nalazi nekretnina
za koju se daje koncesija.

Član 5.

Izvršno vijeće Sabora može ovlastiti republički organ uprave ili republičku
organizaciju da prikupi ponude davanje koncesije stranim ulagačima za određena
obnovljiva prirodna bogatstva ili dobra u općoj upotrebi.

Član 6.

Ugovor o koncesiji sklapa se na temelju odluke Izvršnog vijeća Sabora
ako se radi o davanju koncesije koja s odnosi na nekretnine koje se nalaze
na području dviju ili više općina ili su posebno zaštićeni objekti prirode,
te na objekte koji su Prostornim planom Socijalističke Republike Hrvatske
određeni kao objekti od interesa za Republiku.

U ostalim slučajevima ugovor o koncesiji sklapa skupština općine odnosno
gradske zajednice općina na čijem području se nalazi nekretnina za koju
se daje koncesija.

Član 7.

Društveno-politička zajednica prije sklapanja ugovora o koncesiji dužna
je urediti imovinsko-pravna pitanja vezana za nekretnine koje su predmet
koncesije.

Član 8.

Republički organ uprave nadležan za odnose s in zemstvom vodi evidenciju
sklopljenih ugovora o koncesijama. Ugovor o koncesiji dostavit će se organu
iz stava ovoga člana istovremeno s dostavom ugovora na suglasnost saveznom
organu uprave nadležnom za ekonomske odnose s inozemstvom.

Član 9.

Izvršno vijeće Sabora može dati odobrenje stranoj osobi da izgradi,
vodi i iskorištava na određeno vrijeme određeni objekt, postrojenje ili
pogon.

Član 10.

Ugovor na temelju odobrenja iz člana 9. ovoga zakona sklapa se na temelju
odluke Izvršnog vijeća Sabora ako se radi o davanju odobrenja koje se odnosi
na nekretnine koje se nalaze na području dvije ili više općina ili su posebno
zaštićeni objekti prirode, te na objekte koji su Prostornim planom Socijalističke
Republike Hrvatske utvrđeni kao objekti od interesa za Republiku.

U ostalim slučajevima ugovor sklapa skupština općine odnosno gradske
zajednice općina, odnosno drugi nosilac društvenog vlasništva na kojem
se gradi objekt, postrojenje ili pogon.

Član 11.

Javno pravobranilaštvo Socijalističke Republike Hrvatske pokrenut će
postupak za poništenje ugovora koji je sklopljen suprotno odobrenju iz
člana 9. ovoga zakona u roku tri mjeseca od dana sklapanja ugovora.

Član 12.

Odredbe ovoga zakona shodno se primjenjuju na odobrenje stranoj osobi
da izgradi, vodi i iskorištava na određeno vrijeme određeni objekt, postrojenje
ili pogon ako ovim zakonom nije drugačije određeno.

Član 13.

Ugovori iz člana 6. i 10. ovoga zakona upisuju se u zemljišnim knjigama
i drugim evidencijama koje se odnose na nekretnine.

Propis o načinu upisa donijet će rukovodilac republičkog organa uprave
nadležnog za poslove pravosuđa.

Član 14.

Ovaj zakon stupa na snagu osmoga dana od dana objave u "Narodnim
novinama".

Broj: 441-05/90-01 /01

Zagreb, 25. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Vijeća općina

**mr Mirko Šetina, v. r.**

Predsjednik Sabora

**dr Andelko Runjić, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 18/1990-339